15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

20. Ďakujem pekne. Milé kolegyne, milí kolegovia, práve v tejto chvíli ste boli svedkami toho, ako rozprávajú jedno a robia iné. Musím povedať, že presne pred malou chvíľou Tibor Gašpar rozprával, že si nikdy nesadne s nami, pretože my sme to tu za dlhé roky a naša je my, a my, a my a práve to neOĽANO. Keď som povedal tlupa, tak som myslel oné, a neOĽANO, to je, to je milé, hej? Takže, milý pán Gašpar, klamal si, zavádzal, klameš a zavádzaš a zase robíš presne to, čo robíte celý čas. Vy hádžete to, čo ste 12 rokov tu robili. Vy hádžete to, že ste tu chceli fackať ľudí. Vy hádžete to, že Matovič je Hitler. Vy hádžete to, že ste, že ste chceli škrtiť ľudí. Vy hádžete to, že ste chceli strkať rohlík do huby ľuďom, že ste chceli ľudí búchať lopatami po hlave. Vy ste toto tu robili celý čas v opozícii, celý čas v opozícii ste kričali, Blaha na námestí. Vy tu rozprávate, že oni rozprávajú, že my sme kričali na Fica: Do basy. Viete, čo kričal Blaha s tou jeho ručičkou? Do basy! Do basy! Do basy! Toto ste kričali vy! Tú nenávisť ste šírili vy! Tibor Gašpar, ty si obvinený a, samozrejme, vaša rétorika a celého toho vášho hnutia, v tej vašej sociálnej skupiny, nepoviem tlupa, aby si sa neurazil, sociálnej skupiny, ktorá robí naozaj veľmi zvláštne a nečestné veci. Tak je, že vy poviete celý čas, tu toto robilo neOĽANO, celý čas tu toto robilo. A ty si tu rozprával v príhovore včera, že jediná jedna vec, a sa za tú ospravedlňujeme, keď chudák Blaha rozprával na námestí, že pani prezidentka je agentka. No tak za toto sa ospravedlňujeme. Tebe nie je hanba? Teba nie je hanba za to, čo tu Fico rozprával, ako tu Fico šíril nenávisť? Ako ste tú nenávisť na tých mítingoch šírili vy? Teraz som si pred malou chvíľou pozrel video, kde Fico rozpráva na mítingu, že oni nám chcú zobrať naše protesty, oni nám chcú, oni chcú, aby sme nerobili politické protesty. Veď ale politické protesty treba robiť. Na to istom mítingu Fico tam, tam proste rozprávali, že Matovič je Hitler. Ale idem pekne po poriadku. Včera ste mali zase ďalší krásny príklad toho, ako jedno rozprávajú a iné konajú. Tu sediaci poslanec dnes Šuca rozprával, že on nepotrebuje zmierenie, on nikdy nikomu neublížil. Včera mi kričal, že mi treba dať po hlave. Je toto normálne? Nikdy v živote som nikomu nezakričal, že treba, treba vám dať po hlave. Nikdy nikomu! Nikdy nikomu! Neskutočné! Včera ste zažili poslanca Glücka, ktorý rozprával o mne, že holý behám, že jediné, čo viem, tak behať holý po uliciach a to vajíčko, čo som mal na hlave, ešte doteraz smrdí. Ja som sa aj vo videu, čo som si urobil, spýtal, viete, čo by sa stalo, keby za vami na mítingu, ako sme boli my, Peťo Pollák a Rómovia, a boli sme na mítingu v Lučenci a prišli traja priaznivci Brat za brata. Prvý hneď prišiel: No, Pročko, prišiel som ti niečo vysrstiť, tešíš sa, že ti niečo urobím? Toto prvé, čo povedal. Predstavte si, že by toto povedal Ficovi. Potom druhé, čo spravili, tak on natáčal, ten jeden, ten druhý hádzal vajíčko spredu a tretí prišiel a odzadu mi buchol päsťou po hlave, päsťou, je to na videu, dal som to na políciu. Polícii sa priznal ten chlapík, že mi rozbil vajíčko odzadu päsťou na hlave. Mám MR-ko z pohotovosti hneď ako som mal pomliaždenú hlavu, lebo v tej ruke určite niečo držal. Viete si predstaviť, že by prišiel niekto za Ficom a buchol mu päsťou odzadu po hlave? Viete, čo robili? Ten nákrčník, čo si tam mal. No povedal mi na pohotovosti lekár, že keď nebudem mať nákrčník po tom, ako mám vyvrtnutú krčnú chrbticu, tak môžem mať problémy, aj zdravotné a nielen zdravotné, ale aj s poisťovňou. Tak som ten nákrčník nosil, ale nie od toho, že mi tam niekto, kde je Glück, buchol, hodil vajíčko. Mne to vajíčko rozbili päsťou po hlave! Pýtam sa ešte raz. Viete si predstaviť, že by toto spravil niekto Ficovi? Že by mu päsťou rozbil vajíčko? Veď v Čechách hádzali po Andrejovi Dankovi a Andrej Danko dal zatknúť tých chlapov, čo hádzali, tak ich zatkli. Viete, čo sa stalo s týmito, čo som ja dal trestné oznámenie na nich? No Šutaj Eštok povedal, že to sa nič nestalo. Že to je v pohode. Môžete hocikomu rozbiť päsťou odzadu vajíčko na hlave. Mám MR-ko, mám vyšetrenie, stále mi ruky tŕpnu, ale nič sa nestalo. Viete si predstaviť, že by toto spravil niekto Ficovi? A oni tu idú rozprávať o tom, že oni nikdy nič nerobili? Ja som si včera pozeral to vystúpenie, pozeral som, čo Glück rozprával o tom, že pani poslankyňa Kolíková je zodpovedná za to, že sa mučili, pod jej vedením sa mučili ľudia. Toto povie Glück. To je ten Glück, ktorý odzadu päsťami búchal Igora Matoviča, keď mu Kaliňák držal ruky. A Šuc (správne Šuca, pozn. red.) tu včera zase vykrikoval, neprihlásil sa, že veď Matovič ho kopol. No samozrejme, predstavte si, čo by ste robili vy, keby vám do okienka sa vtrepal, do vášho auta, keby sa vám tam vtrepal, keby sa tam... (reakcia spravodajcu) teraz tu bude otravovať, teraz tu zase budú otravovať. Toto, toto sú oni. To je tá ich iná politická kontrola. Príde, vyruší vás. Viete si predstaviť, že by som toto spravil ja? Ako by tam hučali? Tá vaša tlupa, ako by hučala, ako by, ako by, ako by tu vykrikovali. Neskutočné, ale fakt neskutočné! A včera sa udiala naozaj tá krásna vec, že tuná Glück rozprával o mne, že som holý behal po námestiach. Ale videli ste mňa niekedy holého? S holou, s holým zadkom, ako oni rozprávajú, na úrade vlády trošku troškovať každý deň? Toto im nevadí! Toto im nevadí! Ale nech si každý robí čo chce v súkromnom živote, ale nie na úrade vlády trošku s Troškovou, ktorá nemala ani previerku, nič. A dosadili si tam a s holým zadkom! Ja som raz prebehol 25 rokov... (Prerušenie vystúpenia predsedajúcim.) Šimečka, Michal, podpredseda NR SR Pán poslanec, ospravedlňujem sa, skúste k téme lex atentát. Pročko, Jozef, poslanec NR SR (Povedané súbežne s predsedajúcim.) Áno, toto je tá téma. Toto je tá téma, toto je tá téma. Včera, včera tu v rozprave toto zaznelo. Počuli ste to? Ja rozprávam k téme a k tomu, čo tu včera zaznelo. No, ale poďme k tomu, čo porozprávali tuná Gašpar aj s Kaliňákom včera. Že treba dať ochranu aj opozičnému lídrovi. A ja sa pýtam, a keď kradne ten opozičný líder, potom čo, treba ho zase ochraňovať? Včera tu zaznela taká krásna veta, že ak je poslanec 15 rokov v parlamente, tak podľa Kaliňáka nie je možné, aby sa uplatnili v praxi títo matuzalémi, čo sú tu niektorí 20 rokov. A to isté, to isté chcú dať aj Ficovi, že včera tu rozprávali, že Robert Fico, preboha, ako by on mohol pracovať? Jak on môže pracovať. A čo Fico nemôže pracovať konečne? Čo on, kde on kedy pracoval? Kde on kedy pracoval? Tu včera, ježiši, Kaliňák povedal, že nikto dlhé roky si nevybavoval účty v jeho rodine, v jeho byte, pri jeho deťoch, že nikto to nikdy nerobil, že to bolo len pred úradom, teda pred Bonaparte. Nikto to nerobil? Poslanec Benčík, keď mu tam prišli a klepali mu na byt tí, tí, tí, nebudem tú partičku ani ako nazývať, pred naše domy chodili, pred naše domy chodili, mne tam vylepili, že obesiť ma treba. Našim deťom sa vyhrážajú, tak ako to povedal, našim deťom sa vyhrážajú smrťou! Nikto to nikdy nerobil? Strašne krásne bolo, keď včera Kaliňák povedal, že keď demonštranti robili to, čo robili, tak použili na nich delá. Ja neviem, či Kaliňák nevidel, že polícia použila delá na tých, ktorí napadli policajtov, ak ste to nevideli, napadli policajtov a použili, naozaj použili vytlačovacie metódy na tých, ktorí, ktorí ničili bránu. Kde ste videli na mítingoch Za slušné Slovensko, žeby niekto niečo ničil, kde ste videli na mítingoch Za slušné Slovensko, žeby niekto napadol policajtov. To ste robili vy a vaši priaznivci, lebo ste ich hecovali na tých mítingov, rúška dole, a kričali ste, kričali ste: Obesiť! Obesiť ste kričali vy na vašich mítingoch. Čo tu rozprávate? Rozprávajú, že Robertovi Ficovi priniesol niekto pred dom rakvu a že mu tam dali šibenicu. Obrovské klamstvá, klamstvá. Šibenicu, šibenicu dali v roku 2012 na protestoch proti vláde za, na mítingu, ktoré, protest proti Gorile na mítingu proti vláde Radičovej. Ale Erik Kaliňák to v 2018 vytiahol a odvtedy Erika Kaliňáka vtedy aj naozaj uznali a ukázali, že to je klamstvo, že to je vyslovene klamstvo, čo urobil, že vytiahol fotku (reakcia z pléna), či Erik Tomáš, čo som povedal, Erik Kaliňák? Ospravedlňujem sa, ďakujem, Erik Tomáš vytiahol fotku z roku 2012 a povedal, že to bolo v roku 2018. Ale to bola šibenica nie Ficovi, to bola šibenica proti Gorile, proti Radičovej vláde. Tu rozprávajú, že dali rakvu Ficovi. Pozrite si, dajte do gúglu rakva, pochovať vládu SMER-u . Priniesli rakvu, priniesli rakvu, že treba pochovať zločiny SMER-u. Treba pochovať zločiny SMER-u. A ja s tým súhlasím. Treba pochovať každé zločiny, či sú to už SMER-u, alebo sú to zločiny Černáka, prípadne Kočnera. Každé zločiny treba pochovať. Nie Ficovi priniesli tú rakvu, ale toto vám roky omieľajú a toto presviedčajú svojich voličov. Robertovi Ficovi priniesli rakvu, Roberta Fica chceli obesiť a chceli mu tam dať šibenicu. Nie je to pravda. Je to bohapusté klamstvo a lož, ale toto vám budú papagájovať donekonečna. Ďalej, Kaliňák chce riešiť FB agresorov, ale riešia FB agresorov stopäťdesiatich, len ktorí sa vyhrážajú násilím im. Glück, to je ten poslanec, má, má ochranu, to je ten, ktorý búchal Igora Matoviča päsťami, keď ho Kaliňák držal. Tak ten poslanec, ktorý, ktorý násilne tu robil veci, tak ten poslanec má ochranu. A mňa tu obviňovali, o mne tu natočili video a spravili video, ako som sa ja nevhodne tu správal a toto nám robia, ako som ja tu provokoval v sále. Keď sa to stalo, keď sa to vtedy stalo, tak sme tu sedeli, kto ste tu vtedy sedeli ešte so mnou? Sedeli ste tu, pribehol sem arogantne poslanec Glück, začal nám vulgárne nadávať, ale až po tom, ako nám povedal, ako nám povedal poslanec Blaha: Toto je vaša robota! Hneď Blaha vedel, kto to urobil. A poslanec Glück prišiel a začal nadávať. Ja som si vytiahol telefón a tam som si ich zvrchu natáčal. Prišiel Hazucha a mi vyrazil telefón. Myslíte si, že keby som ja vyrazil Hazuchovi alebo smerákovi nejakému telefón, čo by spravili? Viete, čo by spravili? Ale oni si to môžu dovoliť, oni si to môžu dovoliť. A pritom je verejný činiteľ. Bola prestávka, natáčal som si, presne som si natáčal ich reakcie. Nikoho som neprovokoval. Viete, čo spravil Blaha? Blaha: Neprovokujte, Pročko, neprovokujte, Pročko. A všade sa šíri, provokoval Pročko. To, čo robil Hazucha, to, čo robil, to, čo robil Glück, nikde nie je o tom ani zmienka. Ani zmienka. Ale Gašpar vás bude presviedčať, že tri roky tu OĽANO robilo, teda nie OĽANO tu robilo veci, za ktoré chudák Robert Fico bol teraz postrelený. Aj mne je to ľúto a odporné to je a budem to opakovať každému, že to je odporné, nechutné, neľudské. Naša rodina mala rok traumu z toho, že nás, že sa vyhrážal mojim deťom, teraz bol s ním súd. Ale len preto bol súd, lebo som na to tlačil neskutočným spôsobom. Neskutočným spôsobom. (Reakcia z pléna.) Môže sa prihlásiť, môže sa prihlásiť, jeho upozorníte tiež, aby neskákal mi do reči. Upozorníte ho? (Prerušenie vystúpenia predsedajúcim.) Šimečka, Michal, podpredseda NR SR Keď vám bude skákať do reči. Pokračujte, pán poslanec. Pročko, Jozef, poslanec NR SR Tam vzadu. My si netykáme. (Prerušenie vystúpenia predsedajúcim.) Šimečka, Michal, podpredseda NR SR Poprosím vás, necháme pána poslanca dokončiť svoje vystúpenie. Pročko, Jozef, poslanec NR SR Ďakujem veľmi pekne. Takže poďme ďalej. Nijako nechcú obmedziť právo na zhromaždenie a ak obmedzia, tak len kvôli bezpečnosti. Toto včera povedali. Ak len obmedzia, tak len kvôli bezpečnosti. To znamená, že vy sa chcete zhromaždiť, ale oni vám povedia, viete čo, na tom zhromaždení môže byť ohrozená vaša bezpečnosť, tak to nebude. Tak to nebudete robiť. A presne pán Ferko Mikloško včera povedal presný, presný bod v tom, že predstavte si, nejaký chlapík tam povie, že no vyrušujete ma, tak tam nabehne komando a zruší vám celý míting. Krásne bolo, že ak prídete v nejakom tričku, v nejakom tričku, tak vám môžu dať pokutu a môžu vás stadiaľ vykázať, dokonca zatvoriť. Prestavte si, že prídete v tričku, že nechcem túto vládu, alebo nejakom tričku, ktorom, nejakom tričku, ktoré sa im nebude páčiť. Kto určí, v akom tričku môžete prísť a v akom tričku nemôžete prísť na ten, na ten míting. Pekné bolo, keď Gašpar včera, pán Gašpar včera rozprával, že ak obec ohrozí bezpečnosť ľudí tým, že bude nejaký míting, ktorý bude bezpečnostné riziko, tak tá obec dostane pokutu. Ale my nechceme robiť bububu, my nebudeme robiť bububu, nie, my len jednoducho povieme tomu starostovi, že, pán starosta, pozrite, má tam byť u vás míting, je to bezpečnostné riziko, chcete pokutu tisíc-tisíc päťsto euro? Chcete? No ktorý starosta bude chcieť pokutu. No tak nedovolí ten míting. Nedovolí ten míting. Celý tento zákon, ktorý kryjú za to, že Roberta Fica postrelili, čo budem stále opakovať, že je odporné, nechutné, nechutný čin, nechutný čin, tak za tento čin idú skrývať obmedzenie práv občanov na demonštráciu. Ale keď to robili oni, tak Fico na mítingoch rozprával, že oni nám chcú obmedziť, veď my politici môžeme robiť mítingy. Že nezákonné konanie bolo sledovanie na chate. No keď tuná Tibor rozprával o tom, že ako, ako, akí sme agresori, tak som mu povedal, že čo, čo je agresia, nie je to, keď sa niekto vyhráža zabitím človeka, nechutné? A mladý Gašpar sa vo videu vyhrážal, že zabije Lipšica. Že ho zabije. A tento mladý muž je teraz šéfom SIS a bude šéfom SIS. V ktorom štáte je šéfom SIS človek, ktorý sa vyhrážal zabitím inému človeku. Je toto normálne? No na Slovensku je. Ale Tibor Gašpar včera povedal, že to je nezákonné odpočúvanie. To znamená, že ten policajt je, teraz bude súdne stíhaný, myslím, aj ho vyšetrujú, lebo dal odpočúvať pytliakov na chate, ktorú Bonul vlastnil, teda mal v prenájme, a tam si títo chlapci porozprávali okrem iného, že im Žilinka odkazuje, že sa nemajú čoho báť. Okrem iného Kaliňák tam porozprával, že no to bude takto, zrušíme najprv, pôjde do pi... viete do čoho pôjde, Lipšic, špeciálna prokuratúra a potom to všetko dáme, nebojte sa, my to tam zvalcujeme. Už vtedy vedeli, čo budú robiť. Už vtedy mali pripravený plán. Už vtedy. Hrozby podľa pána Gašpara budú narastať. Tak riešte tie hrozby, naozaj. Poriešte tých agresorov, ktorí sú na tom facebooku a ktorí sú agresívni. Na tom facebooku tí ľudia, ktorí naozaj sa vyhrážajú rodinám, aj vašim rodinám, našim rodinám, veď ho poriešte. Ale neriešte len tých, ktorí sa vyhrážajú Glückovi, keď mu tam niekto napíše a Glück dostane hneď ochranku. Jeden tam napísal, čítal som, pod pánom Šimečkom, jak Šimečka, teba ja tak rozjeb..., keď ťa stretnem. No má niekto ochranku? Myslíte, že toho človeka, čo toto napísal pánovi Šimečkovi, niekto rieši? Myslíte si? Keď oni tak sledujú ten facebook? Všetko je, to je tak jednostranné a oni krásne používajú tú rétoriku, že vlastne my sme nevinní. My sme tí, ktorí tu roky robili len anjelskú prácu, my sme tu robili pre Slovensko, ale, ale, ale to je vaša práca. A nemáte pocit, že ten človek, ktorý strieľal na Roberta Fica, povedal, že táto vláda čo robí, tak to nie je dobré? Zamysleli ste sa trošičku nad tým, čo povedal ten človek? Trošičku. Aspoň trochu. Viete, vy ste naozaj majstri v populizme, aj Robert Fico povedal, že keď chceme, sme majstri v populizme. Povedal, že politika nie je o hodnotách, je to o moci. Robert Fico povedal, že ďakuje Monike Jankovskej za kus roboty. A mám vám pripomínať kauzy, čo ste mali? Mýtny tender, hlas podobný Ficovi, 40 miliónov vybavil, 40 miliónov, on bol vždycky šikovný. Teta Anka, rekonštrukcia Bratislavského hradu, kauza Tipos, kauza Bžán, kauza kompa, Bonul, zákazky na upratovaciu firmu, diaľnica BA – Košice a tak ďalej, 40 odsúdených ľudí blízkych SMER-u. A to je to, viete, naozaj konečne polícia dostala voľnosť. Polícia, nikto neprikazoval, nikto neprikazoval. Za mnou chodili policajti a hovorili mi, viete, pán Pročko, čo je úžasné? Že nikto nechodí za nami a nerozpráva nám, že toto nebudeš riešiť, toto nebudeš riešiť. Ich Kováčik, ich Kováčik 61, 61 prípadov takto zmietol zo stola, takto zmietol zo stola. A ďalšie kauzy, Pellegriniho kauzy, Blanára, Šutaja Eštoka, Richtera, Kamenického, Vážneho, Rašiho a tak ďalej a tak ďalej a tak ďalej. Tento zákon by mal pomôcť tomu, aby na Slovensku sa neudialo to, čo sa udialo, že sa postrelil, alebo niekto strieľal na premiéra Slovenskej republiky. Je to, je to úbohé. Ale pani Kolíková dnes v rozprave rozprávala, že sme naozaj zabezpečili mítingy a nič sa nestalo. A tam zozadu zaznelo, že no, až na streľbu na Roberta Fica. Ale to nebol žiaden míting. To nebol míting. Nikto tam nebol na mítingu. Tam boli priaznivci Roberta Fica, kde sa zamiešal človek, ktorý nesúhlasil s vládou Slovenskej republiky a s tým, čo robí vláda Slovenskej republiky. Ako zabezpečíte, že budete mať nejak, niekde nejaké stretnutie s občanmi a tam sa nezamieša takýto psychopat, ktorému preplo. Jak to zabezpečíte? Čiže tým, že my zrušíme mítingy, že my zrušíme všetky demonštrácie, zrušíme protesty, tak sa vlastne už nič neudeje? V prvom rade zabezpečte, aby všetci tí agresívni ľudia z facebooku dostali po paprčiach a aby každý jeden z nich si naozaj vážil, vážil slová a nerobil to, čo tam robí. To je prvoradé. Druhoradé je to, zabezpečte, aby naozaj aj vaši predstavitelia nešírili to zlo, ako tuná Huliak vzadu mi rozprával počas rozpravy, že tebe dajú po hlave, veď neboj sa, tebe dajú po hlave. Ako to zabezpečíš, pán Gašpar? Ako zabezpečíš to, aby tam Šuca nerozprával, že tebe treba trepnúť po hlave. Ako zabezpečíte, ako to zabezpečíte, vysvetlite mi to. Ako toto chcete zabezpečiť? Tak sa podľa toho správajte. Nebuďte farizeji, vodu kážete a víno pijete. Správajte sa tak, ako rozprávate. Mladý Kaliňák, keď som ho videl, ako rozprával, že vlastne oni chcú zriadiť nejakého ombudsmana, alebo takého človeka, ktorý vlastne bude riešiť prípady, keď niekto, nejaký politik niečo povie a niečo urobí zlého, tak by sa mal poriešiť. No kto porieši Huliaka, ktorý tu rozprával o mne veci, že by ma, že by ma mali zbiť a búchať po hlave. Kto? Ja vás prosím, páni z koalície, rozprávajte to, čo myslíte a čo na srdci.